EkBass/fiwiki-20250220-pages-articles huggingface dataset:
Lauri Järvilehto

Lauri Järvilehto (s. 18. heinäkuuta 1977 Helsinki) on suomalainen filosofi, kirjailija, puhuja, yrittäjä ja muusikko.MySpeaker puhujaprofiili Hän on kirjoittanut useita suomenkielisiä tietokirjoja, muun muassa Tee itsestäsi mestariajattelija, Monenkirjavia kuvitelmia ja Upeaa työtä.Wernerjarl.fi Järvilehto toimii Aalto-yliopiston työelämäprofessorina ja Aalto Ventures Program -yrittäjyyskoulutusohjelman johtajana. Järvilehto on väitellyt filosofian tohtoriksi Jyväskylän yliopistosta vuonna 2011. Hän on perustanut Filosofian AkatemianFilosofian akatemia ja on yksi Lightneer- oppimispeliyrityksen perustajista. Hän on ollut mukana perustamassa Extended Mind Technologies -yritystä.f6s.com Hän toimii myös Suomen Unicefin hallituksessa. Järvilehto on työskennellyt muusikkona ja säveltäjänä useiden suomalaisartistien kanssa ja säveltää esimerkiksi Songsworth- nimellä.Rytmi.comSongsworth.com Järvilehto on toiminut myös yhteistyössä Rovion kanssa.Helsingin Sanomat (digitilaajille) Hän on Madetojan musiikkilukion entinen oppilas. ==Julkaisut== * The Nature and Function of Intuitive Thought and Decision Making, Springer, 2015 ISBN 978-3-319-18176-9 * Pragmatic a priori knowledge : a pragmatic approach to the nature and object of what can be known independently of experience. University of Jyväskylä, 2011 – (Jyväskylä studies in education, psychology and social research, ISSN 0075-4625 ; 429.). ISBN 978-951-39-4564-0 Jyväskylän yliopisto. * Tee itsestäsi mestariajattelija. Tammi, 2012 ISBN 978-951-31-6484-3 * Upeaa työtä! : näin teet itsellesi unelmiesi työpaikan. Tammi, 2013 ISBN 978-951-31-7058-5 * Hauskan oppimisen vallankumous, PS-kustannus, 2014 ISBN 978-952-451-619-8 * Monenkirjavia kuvitelmia, Tammi, 2014 ISBN 978-951-31-7823-9 *Martela, Frank, Järvilehto, Lauri, Ammattiosaajan hyvä elämä : ajatuksia ja työkaluja ammattiin opiskelevien elämänlaadun edistämiseksi, EHYT, 2012 – (EHYT, ISSN 2341-8281 ; 2.). ISBN 978-952-6661-00-1 * Järvilehto, Lauri, ym. Mitä tapahtuu huomenna? : [ajattelulle], [kirjan on toimittanut Ellun Kanat -Ajatushautomon työryhmä,Ellun Kanat -Ajatushautomo, 2012 ISBN 978-952-67655-5-6 * == Lähteet == == Aiheesta muualla == * Lauri Järvilehto säveltäjänä - Fono.fi *Puhujaprofiili Luokka:Suomalaiset filosofit Luokka:Suomalaiset tietokirjailijat Luokka:Suomalaiset yrittäjät Luokka:Suomalaiset muusikot Luokka:Suomalaiset säveltäjät Luokka:Vuonna 1977 syntyneet Luokka:Elävät henkilöt
M. A. Numminen på svenska – Äkta finsk negerjazz på svenska

M. A. Numminen på svenska – Äkta finsk negerjazz på svenska on M. A. Nummisen albumi vuodelta 1972. Helsingin Sanomien Lauri Karvonen piti uutuusalbumin ideaa mainiona ainakin suomalaiskuulijoille, joita ruotsin kieleen sisältyvä tahaton komiikka viehättää. Ruotsin markkinoilla hän arveli taas Nummisen erikoisen tulkintatavan purevan, kun mukana on sellaisiakin ruotsalaisten suosikkeja kuin ”Jag har bott vid en landsväg”. Karvonen kuitenkin harmitteli, että laulujen ruotsalaisversiot ovat järjestään huonompia etenkin säestyksen osalta kuin Nummisen aiemmin tekemät suomalaisversiot. == Kappaleet == === A-puoli === # # # # # # # # === B-puoli === # * # # # # # # # == Lähteet == == Aiheesta muualla == * M. A. Numminen på svenska – Äkta finsk negerjazz på svenska discogs.com -sivustolla * Albumi Fono.fi:in tietokannassa Luokka:Love Recordsin albumit Luokka:Vuoden 1970 albumit Luokka:M. A. Nummisen albumit
Palkeet (virasto)

Valtion talous- ja henkilöstöhallinnon palvelukeskus eli Palkeet on Suomen valtion talous- ja henkilöstöhallinnon palvelukeskus, joka toimii valtiovarainministeriön alaisuudessa. Sen hallinnollinen päätoimipaikka on Joensuussa, ja toimintaa on myös Hämeenlinnassa, Mikkelissä, Porissa ja Helsingissä.Yhteystietomme Palkeet. Viitattu 3.6.2023. Palkeet perustettiin vuonna 2010 yhdistämällä neljä palvelukeskusta (oikeushallinnon, puolustushallinnon, sisäasiainhallinnon ja Valtiokonttorin palvelukeskukset), kun valtio halusi keskittää talous- ja henkilöstöhallintoa tuottavuuden parantamiseksi. Toiminnan alkuvaiheessa virastojen hallintokulut kuitenkin kasvoivat. == Lähteet == == Aiheesta muualla == * Palkeet.fi Luokka:Valtiovarainministeriö Luokka:Suomen valtion virastot
Tietohallintopalvelut

Tietohallintopalvelut ovat organisaatioiden sisäisten tai ulkoisten palvelutuottajien toimittamia tietotekniikkaan liittyviä palveluita liiketoiminnan tarpeisiin. Tietohallintopalveluita ovat tietohallintostrategia, ICT-arkkitehtuurit, informaatioarkkitehtuurit, järjestelmäarkkitehtuurit, ICT-menetelmät, hankehallinta ja -arviointi, palveluhankinnat ja toimittajahallinta. == Tietohallinnon rooli == Tietohallinnon odotetaan kehittävän yrityksen tavoitteita parhaiten tukevia ja kilpailukykyä parantavia ratkaisuja sekä tuottavan vakioituja ICT-palveluita mahdollisimman kustannustehokkaasti. Tietohallinto tukee liiketoimintaa tunnistamalla liiketoimintatavoitteiden kautta tietoteknisiä tarpeita ja löytää niihin ratkaisuja. Tietohallinto myös pyrkii parantamaan tietoteknisten palveluiden laatua ja kustannustehokkuutta. Tietohallinto myös aktiivisesti informoi liiketoiminnalle uusista mahdollisuuksista, joita kehittyvä tietotekniikka, tietojärjestelmät ja muut palveluratkaisut tarjoavat. == Lähteet == * ICT Standard Forum Luokka:Tietotekniikka
Felix the Great

Felix the Great on Heikki Sarmannon tupla-albumi vuodelta 1988. == Kappaleet == Kaikki kappaleet Heikki Sarmanto. === A-puoli === # # === B-puoli === # * # # === C-puoli === # * # # === D-puoli === # * # # == Muusikot == * Heikki Sarmanto – kosketinsoittimet * Pekka Sarmanto – kontrabasso * Juhani Aaltonen – huilu, saksofoni * Tapio Aaltonen – lyömäsoittimet === Tuotanto === * Robert Shure – tuottaja * Ilmari Kostiainen – valokuva * Stefan Bremer – ulkoasun suunnittelu * Jorma Hämäläinen – äänitys == Aiheesta muualla == * Felix the Great discogs.com -sivustolla == Lähteet == Luokka:Vuoden 1988 albumit Luokka:Heikki Sarmannon albumit
Scene from a Trance

Scene from a Trance on Taina Lehdon esikoisalbumi vuodelta 1988. Albumin musiikin on säveltänyt Heikki Sarmanto ja levyllä vierailee arvostettu jazzmuusikko Art Farmer. Albumi on julkaistu vinyylilevynä ja CD-levynä. == Kappaleet == Kaikki kappaleet säveltänyt ja sovittanut Heikki Sarmanto ja sanoittanut Robert Shure. === A-puoli === # # # # # === B-puoli === # * # # # # == Kokoonpano == * Taina Lehto - laulu * Art Farmer - flyygelitorvi * Heikki Sarmanto – kosketinsoittimet * Pekka Sarmanto – basso * Jukka-Pekka Uotila – rummut * Tapio Aaltonen – lyömäsoittimet === Tuotanto === * Heikki Sarmanto – sävellykset, sovitukset, tuottaja * Robert Shure - sanoitukset * Harri Sutinen - äänitys MTV-studioilla * Tom Vuori - miksaus ja ylimääräisten äänitysten teknikko Takomo Studioilla * Seppo Konstig – valokuva * Jani - kansitaide == Lähteet == == Aiheesta muualla == * Scene from a Trance discogs.com -sivustolla * Albumi Fono.fi:in tietokannassa Luokka:Vuoden 1988 albumit Luokka:Heikki Sarmannon albumit Luokka:Suomalaiset jazzalbumit
Soava Gallone

Soava Gallone (oikealta nimeltään Stanislava Winawer, 1880 Varsova – 30. maaliskuuta 1957 Rooma) oli puolalaissyntyinen näyttelijä, josta tuli yksi italialaisen mykkäelokuvan tähdistä. Soava Gallonen elokuvaura alkoi vuonna 1913 Cinesillä, jossa hänen aviomiehensä Carmine Gallone työskenteli ohjaajana. Hänen ensimmäisiä menestyselokuviaan olivat hänen miehensä ohjaama Avatar (1916) ja Eugenio Peregon La chiamavano Cosetta (1917). Näyttelijän ura oli käytännössä ohi vuonna 1927, jolloin hän siirtyi miehensä kanssa ulkomaille. ==Muita elokuvia== * La storia di un peccato, 1918 * Il bacio di cirano, 1919 * Maman Poupée, 1919 * Amleto e il suo clown, 1920 * Nemesis, 1920 * La cavalcata ardente, 1925 * Suuri intohimo (Celle qui domine), 1927 ==Lähteet== ==Aiheesta muualla== * Internet Movie Database: Soava Gallone * Elonet: Soava Gallone Luokka:Italialaiset näyttelijät Luokka:Vuonna 1880 syntyneet Luokka:Vuonna 1957 kuolleet
Lindau-luokka

Lindau-luokka eli tyyppi 320 oli Saksan laivaston kahdeksantoista miinanraivaajan muodostama alusluokka, joka tilattiin Saksan liittotasavallan laivaston ensimmäisessä laivasto-ohjelmassa. Alukset valmisti Burmeister Bremen magneetittomista komponenteista. Saksan laivastossa ei palvele enää ainuttakaan luokan alusta, mutta osa aluksista siirrettiin Viron, Liettuan ja Latvian laivastoille. Lisäksi Flensburg ja Weilheim museoitiin. == Alukset == Vuodesta 1970 alkaen yksitoista luokan alusta modernisoitiin Fulda-luokan (tyyppi 331) miinantorjunta-aluksiksi ja vuodesta 1979 kuusi palveluksessa ollutta modernisoitiin Ulm-luokan aluksiksi (tyyppi 351). Luokan alukset korvattiin Ensdorf-luokalla (tyyppi 352), jonka jälkeen Ulm-luokan alukset myytiin vuonna 2001 Etelä-Afrikan laivastolle. Vuonna 2009 Etelä-Afrikka myi viisi jäljellä ollutta alusta yksityisomistukseen, joka muutti ne huvijahdeiksi. Lindau-luokan miinanraivaajatGardiner, Robert s. 153 Nimi Telakka Kölinlasku Vesille Valmis Kohtalo Göttingen Burmester, Bremen 1. huhtikuuta 1957 palveluksesta 1976 2000 Latvialle varaosiksi Koblenz Burmester 6. toukokuuta 1957 palveluksesta 1975 1999 Liettualle, joka liitti sen laivastoonsa nimellä Sūduvis Lindau Burmester 16. helmikuuta 1957 1. helmikuuta 1958 palveluksesta 1975 2000 Virolle, joka liitti sen laivastoonsa nimellä EML Sulev Tübingen Burmester 12. elokuuta 1957 palveluksesta 1975 muutettu yksityiseksi huviveneeksi Wetzlar Burmester 24. kesäkuuta 1957 palveluksesta 1976 == Lähteet == * === Viitteet === *
Kirsti Westphalen

Berit Kirsti Kaarina Westphalen (s. 1953)Suomen valtiokalenteri 2013, s. 224 on suomalainen diplomaatti. Hän on Suomen suurlähettiläs Bangkokissa, Thaimaassa jonne hän siirtyi pääkonsulin paikalta Los Angelesista, Yhdysvalloista vuonna 2013. Westphalen on toiminut poliittisen islamin asiantuntijana Suomen ulkoministeriön Lähi-idän ja Pohjois-Afrikan yksikössä.Kalevi Sorsa -säätiö: Kirsti Westphalen ==Lähteet== Luokka:Suomen suurlähettiläät Luokka:Vuonna 1953 syntyneet Luokka:Elävät henkilöt
Vidar-luokka (miinalaiva)

Vidar-luokka oli Norjan laivaston kahden miinalaivan muodostama alusluokka, jonka alukset laskettiin vesille 1977-1978. Alukset luovutettiin 2000-luvun alussa Latvialle ja Liettualle. == Alukset == Vidar-luokan miinalaivatGardiner, Robert s. 295 Nimi Telakka Kölinlasku Vesille Valmis Kohtalo KNM Vidar Mjellem & Karlsen Verft, Bergen 11. kesäkuuta 1975 18. maaliskuuta 1977 21. lokakuuta 1977 myyty vuonna 2006 Liettualle, joka liitti sen laivastoonsa nimellä Jotvingis KNM Vale Mjellem & Karlsen Verft helmikuu 1976 5. elokuuta 1978 10. helmikuuta 1978 lahjoitettu 2003 Latvialle, joka liitti sen laivastoonsa nimellä Virsaitis == Lähteet == * === Viitteet === *
Leda Gys

Leda Gys (oikealta nimeltään Giselda Lombardi, 10. maaliskuuta 1892 Rooma – 2. lokakuuta 1957 Rooma) oli italialainen elokuvanäyttelijä. Roomalaiseen porvarisperheeseen syntynyt Gys pääsi runoilija Trilussan (Carlo Alberto Salustri) avulla Cinesille, jossa hän teki ensimmäiset lyhytelokuvansa vuonna 1913. Hänen ensimmäinen merkittävä pitkä elokuvansa oli Baldassarre Negronin ohjaama Histoire d’un Pierrot vuonna 1914. Vuodesta 1915 lähtien Gys näytteli lukuisissa Mario Caserinin elokuvissa kuten La pantomima della morte ja L’amor tuo mi redime (molemmat 1915). Giulio Antamoron ohjaama Christus (1916) teki hänestä yhden italialaisen mykkäelokuvan suurista tähdistä. Vuodesta 1917 lähtien Gys työskenteli Napolissa Gustavo Lombardon tuottamissa elokuvissa, joista muistetaan varsinkin Ubaldo Maria Del Collen yhteiskuntakriittinen melodraama I figli di nessuno (1921). Näyttelijänä Gys oli monia mykkäelokuvan diivoja aidompi ja inhimillisempi, minkä ansiosta hänen uransa jatkui vielä Italian elokuvateollisuuden lamavuosinakin sellaisissa napolilaiselokuvissa kuten Vedi Napule e po’ mori! (1924), Napoli è una canzone (1927) ja Napule... e niente cchiù (1928). Gysin ja Gustavo Lombardon suhteesta syntyi poika Goffredo, joka myöhemmin peri isänsä perustaman Titanus-elokuvayhtiön. ==Lähteet== ==Aiheesta muualla== * Internet Movie Database: Leda Gys Luokka:Italialaiset näyttelijät Luokka:Vuonna 1892 syntyneet Luokka:Vuonna 1957 kuolleet
Jääkiekko talviolympialaisissa 2018 – naisten turnaus

Jääkiekon naisten turnaus talviolympialaisissa 2018 pelattiin Pyeongchangssa, Koreassa 10.–22. helmikuuta 2018. Kansainvälisen olympiakomitean ja Kansainvälisen jääkiekkoliiton IIHF:n suostumuksella 12 pohjoiskorealaista jääkiekkoilijaa liittyi Etelä-Korean joukkueeseen. Yhteisjoukkueella oli 35 nimettyä pelaajaa, joista vain 22 voitiin valita kunkin pelin kokoonpanoon. == Kokoonpanot == == Lohkot == Viisi joukkuetta valittiin jääkiekon naisten maailmanrankingin 2016 perusteella joka selvisi Maailmanmestaruuskisojen 2016 jälkeen. Venäjä suljettiin olympiakisoista, mutta sen urheilijat osallistuivat turnaukseen puolueettomina olympialipun alla. Etelä-Korea pääsi kisoihin isäntämaana ja kaksi muuta joukkuetta olympiakarsintaturnauksen kautta. Lohko A * * * * Lohko B * * * * == Alkusarja == :Kaikki ajat paikallista aikaa (UTC+9) === Lohko A === \---- \---- === Lohko B === \---- \---- == Pudotuspelit == === Turnauspuu === === Viidennen sijan turnauspuu === === Puolivälierät === === 5.–8. sijojen välierät === === Välierät === === Seitsemäs sija === === Viides sija === === Pronssiottelu === === Loppuottelu === == Lopputulokset == == Tilastot == === Pistepörssi === :Sijoitukset loppuottelun jälkeen Sija Nimi Nro. Joukkue Paik. +/– 1\. Alina Muller 25 H 6 7 3 10 4 +5 2\. Christine Meier 19 P 6 0 8 8 0 +4 3\. Mélodie Daoust 15 H 5 3 4 7 2 +7 4\. Marie-Philip Poulin 29 H 5 3 3 6 8 +5 5\. Michelle Karvinen 33 H 6 3 3 6 2 –1 5\. Lara Stalder 7 H 6 3 3 6 4 +3 7\. Fanny Rask 20 H 6 2 4 6 0 +4 8\. Jocelyne Lamoureux-Davidson 17 H 6 4 1 5 0 +3 9\. Riikka Välilä 13 H 6 4 1 5 0 –2 10\. Dani Cameranesi 24 H 5 3 2 5 0 +1 10\. Rebecca Johnston 6 H 5 3 2 5 2 +2 === Maalivahdit === :Sijoitukset loppuottelun jälkeen Sija Nimi Nro. Joukkue 1\. Shannon Szabados 1 3 79 4 75 94,94 1,20 2\. Maddie Rooney 35 4 92 5 87 94,57 1,16 3\. Sara Grahn 1 5 145 5 140 94,48 1,83 4\. Florence Schelling 41 5 120 7 113 94,17 1,41 5\. Nana Fujimoto 1 4 87 7 80 91,95 1,78 6\. Noora Räty 41 6 179 16 163 91,06 2,70 7\. Shin So Jung 31 5 236 26 210 88,98 5,29 8\. Nadežda Morozova 92 5 139 16 123 88,49 3,75 == Palkinnot == * Tähdistökentällinen: ** Hyökkääjät: Mélodie Daoust, Jocelyne Lamoureux-Davidson, Alina Müller ** Puolustajat: Laura Fortino, Jenni Hiirikoski ** Maalivahti: Noora Räty * Arvokkain pelaaja: Mélodie Daoust * Paras hyökkääjä: Alina Müller * Paras puolustaja: Jenni Hiirikoski * Paras maalivahti: Shannon Szabados == Lähteet == * Turnaus olympialaisten sivuilla * IIHF:n artikkeli === Viitteet === == Aiheesta muualla == * IIHF:n virallinen kisasivusto naisten turnaus
Stoor

Stoor on muun muassa seuraavien henkilöiden sukunimi: * Fredrik Stoor (s. 1984), ruotsalainen jalkapalloilija * Jalle Stoor (s. 1990), suomalainen frisbeegolfin pelaaja * Jarmo Stoor (s. 1966), suomalainen kirjailija * Stina Stoor (s. 1982), ruotsalainen kirjailija
Linja 3 (Soulin metro)

Soulin metron linja 3 (, pääkaupunkialueen sähkörautatien linja 3) on linja Soulin metrossa, Etelä-Koreassa. Se yhdistää Goyangin, luoteis-Soulin, Gangnamin ja kaakkois-Soulin. == Asemat == Aseman numero Aseman nimi Suomi Aseman nimi Hangul Aseman nimi Hanja Vaihto Linjan nimi Pituus (km) Kokonaispituus (km) Sijainti 309 Daehwa 대화 大化 Ilsan-linja \--- 0,0 Gyeonggi Goyang 310 Juyeop 주엽 注葉 1,4 1,4 311 Jeongbalsan 정발산 鼎鉢山 1,6 3,0 312 Madu 마두 馬頭 0,9 3,9 313 Baekseok 백석 白石 1,4 5,3 314 Daegok 대곡 大谷 2,5 7,8 315 Hwajeong 화정 花井 2,1 9,9 316 Wondang 원당 元堂 2,6 12,5 317 Wonheung 원흥 元興 2,9 15,4 318 Samsong 삼송 三松 2,1 17,5 319 Jichuk 지축 紙杻 1,7 19,2 320 Gupabal 구파발 舊把撥 Linja 3 1,5 20,7 Soul Eunpyeong 321 Yeonsinnae 연신내 연신내 2,0 22,7 322 Bulgwang 불광 佛光 1,3 24,0 323 Nokbeon 녹번 碌磻 1,1 25,1 324 Hongje 홍제 弘濟 1,6 26,7 Seodaemun 325 Muakjae 무악재 毋岳재 0,9 27,6 326 Dongnimmun 독립문 獨立門 1,1 28,7 327 Gyeongbokgung 경복궁 景福宮 1,6 30,3 Jongno 328 Anguk 안국 安國 1,1 31,4 329 Jongno 3-ga 종로3가 鍾路3街 1,0 32,4 330 Euljiro 3-ga 을지로3가 乙支路3街 0,6 33,0 Jung 331 Chungmuro 충무로 忠武路 0,7 33,7 332 Dongguk-yliopisto 동대입구 東大入口 0,9 34,6 333 Yaksu 약수 藥水 0,7 35,3 334 Geumho 금호 金湖 0,8 36,1 Seongdong 335 Oksu 옥수 玉水 0,8 36,9 336 Apgujeong 압구정 狎鷗亭 2,1 39,0 Gangnam 337 Sinsa 신사 新沙 (2021) 1,5 40,5 338 Jamwon 잠원 蠶院 0,9 41,4 Seocho 339 Pika linja-autoterminaali 고속터미널 高速터미널 1,2 42,6 340 Soulin kansallinen koulutuksen yliopisto 교대 敎大 1,6 44,2 341 Nambu linja-autoterminaali 남부터미널 南部터미널 0,9 45,1 342 Yangjae 양재 良才 1,8 46,9 343 Maebong 매봉 매봉 1,2 48,1 Gangnam 344 Dogok 도곡 道谷 0,8 48,9 345 Daechi 대치 大峙 0,8 49,7 346 Hangnyeoul 학여울 학여울 0,8 50,5 347 Daecheong 대청 대청 0,9 51,4 348 Irwon 일원 逸院 1,2 52,6 349 Suseo 수서 水西 1,8 54,4 350 Garak-tori 가락시장 可樂市場 1,2 55,6 Songpa 351 Kansallinen poliisisairaala 경찰병원 警察病院 0,8 56,4 352 Ogeum 오금 梧琴 0,6 57,0 Luokka:Soulin metro
Stormcrow

__NOTOC__ Stormcrow on Cain’s Offeringin toinen albumi. Albumi julkaistaan Japanissa 29. huhtikuuta, Euroopassa 15. toukokuuta ja Pohjois-Amerikassa 19. toukokuuta 2015. Ensimmäisen albumin kokoonpanosta basisti Jukka Koskinen ja kosketinsoittaja Mikko Härkin ovat poissa, ja Jens Johansson ja Jonas Kuhlberg ovat liittyneet heidän paikoilleen. Vierailijoita albumilla ovat muun muassa Antti Railio ja Petri Aho taustalaulajina. Albumin traileri on kuunneltavissa Frontiers Musicin YouTube-kanavalla.Cain's Offering "Stormcrow" Trailer (Official / New Album / 2015 / Liimatainen Kotipelto Johansson) Albumi debytoi Suomen virallisen listan sijalla 12. == Kappaleet == # # # # # # # # # # # # Sävellykset ja sanoitukset: Jani Liimatainen, paitsi kappaleessa ”On the Shore” sävellys ja sanoitus: Jani Liimatainen ja Timo Kotipelto ja kappaleessa ”Child of the Wild” sävellys: Jani Liimatainen ja Timo Kotipelto, sanoitus: Jani Liimatainen. ==Kokoonpano== * Timo Kotipelto – laulu * Jani Liimatainen – kitara, kosketinsoittimet, ohjelmointi, taustalaulu * Jonas Kuhlberg – basso * Jens Johansson – kosketinsoittimet * Jani Hurula – rummut === Vierailevat muusikot === * Antti Railio – taustalaulu, kuorolaulu * Petri Aho – taustalaulu, kuorolaulu == Arvostelut == * Imperiumi.net: 10–/10Imperiumi.net: Levyarvio * Kaaoszine: 8-/10Cain’s Offering – Stormcrow Viitattu 24.8.2022. * Soundi: Soundi: Levyarvio == Lähteet == == Aiheesta muualla == * Cain's Offering - I Will Build You a Rome (Official / Studio 2015 / Liimatainen Kotipelto Johansson) * Cain's Offering - Stormcrow (Official Audio) * Cain's Offering - The Best of Times (Official Audio) Luokka:Vuoden 2015 albumit Luokka:Suomalaiset power metal -albumit
Albendatsoli

Albendatsoli (C12H15SN3O2) on bentsimidatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä useiden loisinfektioiden hoitoon. ==Ominaisuudet ja käyttö== Huoneenlämpötilassa albendatsoli on väritöntä kiteistä ainetta. Yhdiste on veteen liukenematonta ja liukenee paremmin orgaanisiin polaarisiin liuottimiin kuten dimetyyliformamidiin, dimetyylisulfoksidiin ja muurahaishappoon. Albendatsoli on aihiolääke ja metaboloituu ihmisen maksassa aktiiviseksi albendatsolisulfoksidksi. Albendatsolisulfoksidi sitoutuu tubuliiniproteiiniin, mikä estää proteiinin järjestäytymisen mikrotubuluksiksi. Tämän vuoksi loisten kyky ottaa soluihinsa glukoosia heikkenee ja ne joutuvat käyttämään glykogeenivarastonsa energianlähteenä ja lopulta nääntyvät. Albendatsoli estää myös fumaraattireduktaasientsyymin toimintaa. Albendatsoli tehoaa useisiin sukkulamatoihin kuten kihomatoon, suolinkaiseen, koukkumatoihin, ja eräisiin tiehytmatoihin. Alkueläimistä albendatsoli tehoaa muun muassa Giardia lamblia -alkueläimeen. Eläinlääketieteessä yhdistettä käytetään muun muassa koirien ja nautojen loismatojen häätämiseen. Albendatsoli tuli markkinoille vuonna 1977. ==Haittavaikutukset== Tavanomaisimpia albendatsolin aiheuttamia haittavaikutuksia ovat päänsärky, huonovointisuus, ripuli ja kuumeilu. Pitkäaikaisessa käytöstä voi aiheutua palautuva luuydinsuppressio tai maksatulehdus. Albendatsolia ei tule käyttää raskauden aikana, eikä maksan toimintahäiriöitä tai maksakirroosia sairastavilla potilailla. ==Synteesi== Albendatsolia voidaan syntetisoida kahdella menetelmällä, joissa molemmissa lähtöaineena on 1-asetamido-4-kloori-2-nitrobentseeni, joka voi reagoida natriumtiosyanaatin kanssa muodostaen 1-asetamido-2-nitro-4-tiosyanaattobentseeniksi. 1-asetamido-2-nitro-4-tiosyanaattobentseeni reagoi emäksisissä olosuhteissa bromipropaanin kanssa propyylitiojohdannaiseksi ja samalla asetamidoryhmä hydrolysoituu vapaaksi amiiniksi. Nitroryhmä pelkistetään amiiniksi ja muodostuva diamiini reagoi syanamidin ja metyylikloroformaatin kanssa muodostaen bentsimidatsolirenkaan ja karbamaattirakenteen. Toinen tapa valmistaa yhdistettä on 1-asetamido-4-kloori-2-nitrobentseenin reaktio 1-propaanitiolin kanssa ja nitroryhmä- ja asetamidoryhmä pelkistetään vedyttämällä diamiiniksi. Bentsimidatsolirenkaan ja karbomaattifunktionaalisuuden synteesi toteutetaan kuten edellä. ==Lähteet== Luokka:Loistautien lääkkeet Luokka:WHO:n tärkeimmät lääkkeet
Babes in Toyland

Babes in Toyland voi tarkoittaa ainakin seuraavia: * Babes in Toyland, vuonna 1987 perustettu yhdysvaltalainen alternative rock -yhtye * Babes in Toyland, Victor Herbertin operetti vuodelta 1903 * Babes in Toyland, Gus Meinsin ja Charles Rogersin ohjaama elokuva vuodelta 1934 * Babes in Toyland, Jack Donohuen ohjaama elokuva vuodelta 1961 * Babes in Toyland, Clive Donnerin ohjaama televisioelokuva vuodelta 1986 * Babes in Toyland, Paul Sabellan ohjaama animaatioelokuva vuodelta 1997.
Ubaldo Maria Del Colle

Ubaldo Maria Del Colle (27. kesäkuuta 1883 Rooma – 24. elokuuta 1958 Rooma) oli italialainen elokuvaohjaaja ja näyttelijä. Teatterinäyttelijänä työskennellyt Del Colle esiintyi Italian ensimmäisessä näytelmäelokuvassa La presa di Roma vuonna 1905 ja jatkoi sen jälkeen näyttelijänuraansa teatterissa ja elokuvissa. Hän ohjasi ensimmäiset elokuvansa torinolaiselle Pasquali Filmille vuonna 1911 ja perusti oman tuotantoyhtiön vuonna 1916. Vuonna 1920 Del Colle siirtyi Napoliin Gustavo Lombardon Lombardo Filmille. Hänen suurin menestyksensä oli Leda Gysin tähdittämä melodraama I figli di nessuno vuonna 1921. Del Colle toimi Raffaello Matarazzon apulaisohjaajana I figli di nessunon uudessa versiossa Elämän valhe vuonna 1951. Hänen nimiinsä on merkitty myös Valheen kahleet (Menzogna, 1952), jonka todellinen ohjaaja on Giuseppe De Santis. ==Elokuvia== * Odysseuksen harharetket, 1911 (näyttelijä) ==Lähteet== ==Aiheesta muualla== * Internet Movie Database: Ubaldo Maria Del Colle Luokka:Italialaiset elokuvaohjaajat Luokka:Italialaiset näyttelijät Luokka:Vuonna 1883 syntyneet Luokka:Vuonna 1958 kuolleet
Suwonin asema

Suwonin asema (, han. 水原驛, ) on rautatieasema Suwonissa, Etelä-Koreassa. Asema remontoitiin kokonaan 2002 ja 2003 ja sen yhteyteen rakennettiin Aekyung- ostoskeskus (AK PLAZA). Aseman kautta kulkee kansallinen Gyeongbu-linja, Soulin metron linjat linja 1 ja Bundang-linja. Edeltävä asema: Hwaseo Soyosaniin päin Linja 1 Seuraava asema: Seryu Cheonaniin päin Edeltävä asema: Anyang Yongsaniin päin Linja 1Pikalinja (Gyeongbu Red-Cheonan) Seuraava asema: Byeongjeom Cheonaniin päin Edeltävä asema: Anyang Yeongdeungpoon päin Linja 1Pikalinja (Gyeongbu Red-Byeongjeom) Seuraava asema: Byeongjeom Pääteasema Edeltävä asema: Sungkyunkwan-yliopisto Vain aamulla Souliin päin Uiwang Vain illalla Souliin päin Linja 1Pikalinja (Gyeongbu Green) Seuraava asema: Byeongjeom Cheonaniin päin Edeltävä asema: Maegyo Wangsimniin päin Bundang Seuraava asema: Pääteasema Luokka:Soulin metroasemat
Tomas Walsh

Tomas ”Tom” Walsh (s. 1. maaliskuuta 1992 Timaru) on uusiseelantilainen kuulantyöntäjä. Walshin lokakuussa 2019 Dohassa työntämä 22,90 m on ulkoratojen Oseanian ennätys ja maaliskuussa 2018 sisäratojen MM-kilpailuiden finaalissa Birminghamissa työnnetty 22,31 m sisäratojen Oseanian ennätys. Halliennätystä hän sivusi sisäratojen MM-kilpailuiden finaalissa 2022. Walsh on 185 senttimetriä pitkä ja painaa 125 kilogrammaa. Walsh saavutti pronssia silloisella sisäratojen ennätyksellään 21,26 vuoden 2014 sisäratojen MM- kilpailuista Sopotista. Saman vuoden heinäkuussa hän saavutti hopeaa Kansainyhteisön kisoista Glasgow'sta tuloksella 21,19. Hän sijoittui Pekingin MM-kilpailuissa 2015 neljänneksi tuloksella 21,58 m. Vuoden 2016 sisäratojen MM-kilpailuissa Portlandissa Walsh kirkasti edellisten MM-kilpailuiden pronssinsa kullaksi tuloksella 21,78. Rion olympialaisissa 2016 Walsh sai olympiapronssia tuloksella 21,36. Lontoon MM-kilpailuissa 2017 hän voitti kultaa tuloksella 22,03, jonka hän työnsi viimeisellä kierroksella. Birminghamin MM-hallikilpailuissa 2018 Walsh voitti kultaa tuloksella 22,31 m. Tulos oli kisaennätys, Oseanian ennätys ja kaikkien aikojen hallitilaston neljänneksi paras tulos. Saman vuoden Gold Coastin Kansainyhteisön kisoissa hän voitti kultaa tuloksella 21,41. Walsh saavutti Dohan MM-kilpailuissa 2019 pronssia kaikkien aikojen viidenneksi parhaalla tuloksella 22,90. Kilpailun mitalikolmikko mahtui sentin sisälle. Vuonna 2021 järjestetyissä Tokion olympialaisissa hän sai niin ikään pronssia tuloksella 22,47. Belgradin MM- hallikilpailuissa 2022 hän sijoittui kolmanneksi halliennätystään sivunneella tuloksella 22,31. Myöhemmin samana vuonna Eugenen MM-kilpailuissa hän sijoittui neljänneksi tuloksella 22,08 ja voitti kultaa Birminghamin Kansainyhteisön kisoissa tuloksella 22,26. Budapestin MM-kilpailuissa 2023 hän oli neljäs tuloksella 22,05. Hän saavutti Glasgow'n sisäratojen MM- kilpailuissa 2024 hopeaa tuloksella 22,07. Walsh on heittänyt kiekkoa parhaimmillaan 53,58 m Christchurchissa helmikuussa 2014. == Lähteet == Luokka:Uusiseelantilaiset kuulantyöntäjät Luokka:Uusiseelantilaiset olympiamitalistit Luokka:Vuonna 1992 syntyneet Luokka:Elävät henkilöt
Aleksandr Gripitš

Aleksandr Sergejevitš Gripitš (; s. 29. syyskuuta 1986 Krasnodar, Neuvostoliitto) on venäläinen seiväshyppääjä. Gripitšin sisäratojen ennätys on vuoden 2015 sisäratojen EM-finaalissa Prahassa hypätty 585 ja ulkoratojen ennätys 575, jonka hän on saavuttanut kahdesti, vuoden 2009 MM-kilpailuiden finaalissa Berliinissä ja vuoden 2011 kesäuniversiadeissa Shenzhenissä. 190 senttimetriä pitkä ja 80 kilogrammaa painava Gripitš edustaa SC Luch Moskovaahttp://www.european- athletics.org/athletes/group=g/athlete=141118-gripich-aleksandr/index.html. == Ura == Gripitš saavutti sisäratojen ennätystuloksellaan hopeaa vuoden 2015 sisäratojen EM-kilpailuista Prahasta. Vuoden 2009 MM-kilpailuissa Berliinissä hän oli ulkoratojen ennätyksellään 575 viides. Gripitš on osallistunut kaksiin ulkoratojen MM-kilpailuihin vuosina 2009 ja 2013. Vuonna 2009 hän saavutti kultaa kesäuniversiadeista Belgradista ja kahta vuotta myöhemmin hän saavutti hopeaa niin ikään tuloksella 575 kesäuniversiadeista Shenzhenistä. EM- kilpailuihin Gripitš on osallistunut kahdesti, vuosina 2010 ja 2014, jolloin hän oli viides. == Lähteet == Luokka:Venäläiset seiväshyppääjät Luokka:Vuonna 1986 syntyneet Luokka:Elävät henkilöt
Perhostoukka

Perhostoukka on perhosen toukkavaihe, joka on ennen koteloitumista. Perhostoukka kuoriutuu munasta. Perhostoukalla on kolme paria oikeita jalkoja edessä ja viisi valejalkaa takaosassa. Ravinnoksi perhostoukat syövät etenkin lehtiä. Suuri osa perhostoukista on väriltään joko vihreitä tai ruskeita, koska tällöin ne ovat vaikeammin havaittavissa petoeläimille ja usein ne ovat lähes karvattomia. Toisaalta osa perhostoukista voi olla väritykseltään hyvinkin kirjavia ja karvaisia ja tällöin ne ovat todennäköisemmin myrkyllisiä. Osia perhostoukista pidetään puutarhojen tuhoeläiminä. Perhostoukat ovat tärkeätä ravintoa monille linnuille ja selkärangattomille eläimille. Tiedosto:Pyrrharctia isabella (caterpillar) 2009.jpg Tiedosto:Caterpillar 2 (aka).jpg Tiedosto:Macrothylacia rubi (xndr).JPG Tiedosto: Sphinx ligustri01.jpg| ==Lähteet== == Aiheesta muualla == Luokka:Perhoset
Luis Fernando López

Luis Fernando López Eraso (s. 3. kesäkuuta 1979 Pasto, Nariño) on kolumbialainen kilpakävelijä. López kilpailee pääosin 20 kilometrin matkalla, jossa hänen ennätyksensä on vuoden 2009 MM-kilpailuissa Berliinissä tehty 1.20.03. López on 170 senttimetriä pitkä ja painaa 63 kilogrammaahttp://www.sports-reference.com/olympics/athletes/lo/luis-fernando- lopez-1.html . Hän edustaa FFA-seuraa. == Ura == López voitti MM-kultaa 20 kilometriltä vuoden 2011 MM-kilpailuista Daegusta ajalla 1.20.38. Hän sijoittui alun perin kolmanneksi, mutta nousi voittajaksi, kun Valeri Bortšin ja Vladimir Kanaikin hylättiin dopingrikkomusten vuoksi 2016. Lópezista tuli näin ollen historian ensimmäinen kolumbialaismitalisti yleisurheilun MM- kilpailuissa. Hän on osallistunut MM-kilpailuihin vuosina 2005, 2007, 2009, 2011, 2013 ja 2015 ja 2017. Berliinissä 2009 hän oli 20 kilometrillä neljäs. Kesäolympialaisiin López on osallistunut neljästi, vuosina 2004, 2008, 2012 ja 2016. Paras sijoitus on vuoden 2008 kilpailuiden yhdeksäs sija 20 kilometriltä. López on saavuttanut kaksi Etelä-Amerikan mestaruuskultaa sekä -hopean ja -pronssin sekä yhden pronssin Pan-Amerikan kisoista vuodelta 2009. 50 kilometrin hän on kävellyt parhaimmillaan aikaan 3.51.35 vuonna 2017 Limassa. == Lähteet == Luokka:Kolumbialaiset kävelijät Luokka:Vuonna 1979 syntyneet Luokka:Elävät henkilöt
Punaisten muistomerkki (Karkkila)

Punaisten muistomerkki sijaitsee Karkkilassa Keskuspuiston länsipäässä. Suomen sisällissodassa kuolleille punaisille omistettu muistomerkki paljastettiin vuonna 1948. Varat patsaaseen hankittiin kansalaiskeräyksellä, ja lisäksi rahoitukseen osallistuivat Ul. Pyhäjärven kunta ja Karkkilan kauppala. Muistomerkin on veistänyt kuvanveistäjä Aimo Tukiainen. Yli kolmemetrisen punagraniittisen veistoksen työläishahmolla on tulkinnan mukaan sylissään vankileiriltä palannut laiha nuorukainen. Teoksessa on kuvattuna "Hyvästijättö", "Marssi kohtalon teillä", "Veljesapu (paluu)" ja "Toivontähti (lapset)". Jalustassa on sanat: "Aatteemme puolesta hurmeenne juoksi lähditte taistohon ihmisen vuoksi". Patsas on kunnianosoitus niille noin 170 kaatuneelle, teloitetulle ja vankileirillä kuolleelle, jotka menettivät henkensä Karkkilassa ja silloisella Pyhäjärvellä sisällissodassa 1918. Kopio muistomerkistä on Inkoon Gårdskullassa Västankvarnin punaisten teloitus- ja hautauspaikalla. Sen on veistänyt Aimo Tukiaisen taiteellinen avustaja Antero Rinne Vehmaisten kiviveistämössä Lohjalla 1947, ja se pystytettiin 1952. == Katso myös == * Luettelo punaisten muistomerkeistä Suomessa ==Lähteet== Luokka:Punaisten muistomerkit Luokka:Suomen patsaat ja veistokset Luokka:Aimo Tukiaisen veistokset Luokka:Karkkilan rakennukset ja rakennelmat Luokka:Karkkilan kulttuuri
Pérama

Pérama () voi viitata seuraaviin paikkoihin Kreikassa: * Pérama, kaupunki ja kunta Pireuksen alueyksikössä Attikan alueella * Pérama, kylä, entinen kunta ja Ioánninan kunnan kunnallisyksikkö Ioánninan alueyksikössä Epeiroksen alueella * Pérama, kylä Korfun saarella Keski-Korfun ja Diapontisten saarten kunnassa Jooniansaarten alueella * Pérama, kylä Lesboksen saarella Mytilínin kunnassa Etelä-Egean alueella * Pérama, kylä Mylopótamoksen kunnassa Réthymnon alueyksikössä Kreetan alueella
Pérama (Réthymno)

Pérama () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön. Kylän väkiluku on 1 545 (vuonna 2011). Pérama on Mylopótamoksen kunnan kuntakeskus. Pérama sijaitsee Mylopótamos-joen (myös Geropótamos) varrella Kreetan pohjoisissa keskiosissa linnuntietä noin 21 kilometriä Réthymnosta itään ja 41 kilometriä Iraklionista länteen. Pérama muodostaa myös laajemman kyläyhdyskunnan (Τοπική Κοινότητα Περάματος, Topikí Koinótita Perámatos), johon kuuluu varsinaisen Péraman kylän lisäksi myös aivan sen vieressä sijaitseva Dáfnin kylä. Koko yhdyskunnan väkiluku on 1 578. Péraman alueen nähtävyyksiin kuuluvat muun muassa Melidónin ja Gerospílioksen tippukiviluolat, jotka sijaitsevat noin neljä kilometriä kylästä. Antiikin aikana luolissa palvottiin Talosta. Osmanivallan aikana paikalliset käyttivät luolia turvapaikkoina, mutta vuonna 1824 piilo paljastui ja turkkilaiset surmasivat sadoittain luoliin paenneita ihmisiä. == Lähteet == Luokka:Kreetan kylät Luokka:Mylopótamos
Jérémy Stravius

Jérémy Stravius (s. 14. heinäkuuta 1988 Abbeville) on ranskalainen uimari, olympiavoittaja, maailmanmestari ja Euroopan-mestari. Stravius on erikoistunut etenkin selkäuintiin. Hän on 190 senttimetriä pitkä, painaa 86 kilogrammaa ja edustaa Amiens MN -seuraahttp://www.sports- reference.com/olympics/athletes/st/jeremy-stravius-1.html . Stravius saavutti kultaa 4 × 100 metrin vapaauintiviestistä ja hopeaa 4 × 200 metrin vapaauintiviestistä vuoden 2012 kesäolympialaisista Lontoosta. Molemmissa lajeissa hän ui vain alkuerissä. Rio de Janeiron olympialaisissa 2016 hän ui loppukilpailussa ankkuriosuuden hopeaa saaneessa Ranskan 4 × 100 metrin vapaauintiviestijoukkueessa. Pitkän radan MM-kilpailuista Stravius on saavuttanut neljä kultaa, kolme hopeaa ja yhden pronssin. Mitaleista yksi kulta, yksi hopea ja yksi pronssi on tullut henkilökohtaisilta matkoilta. Lyhyen radan MM-kilpailuista Straviuksella on kaksi hopeaa ja yksi pronssi, joista yksi hopea on henkilökohtaisesta lajista. Pitkän radan EM-kilpailuista Straviuksella on neljä kultaa, neljä hopeaa ja kaksi pronssia. Näistä hänen saavuttamistaan mitaleista vain kolme hopeamitalia on tullut henkilökohtaisilta matkoilta. Lyhyen radan EM-kilpailuista hän on saavuttanut kahdeksan kultaa, kaksi hopeaa ja kolme pronssia. Mitaleista neljä kultaa, molemmat hopeat ja yksi pronssi ovat henkilökohtaisia. Vuoden 2012 lyhyen radan EM-kilpailuista Stravius saavutti peräti viisi kultaa ja yhden hopean. Olympialaiset, MM-kilpailut ja EM-kilpailut yhteen laskettuna Straviuksella on 37 arvokisamitalia. Hänen valmentajaan toimii Michel Chretienhttp://www.fina.org/H2O/index.php?option=com_wrapper&view;=wrapper&Itemid;=1242 . == Lähteet == * Swimrankings.net === Viitteet ja huomautukset === Luokka:Ranskalaiset uimarit Luokka:Ranskalaiset olympiavoittajat Luokka:Vuonna 1988 syntyneet Luokka:Elävät henkilöt
Jekaterina Jurlova-Percht

Jekaterina Viktorovna Jurlova-Percht (; s. 23. helmikuuta 1985 Leningrad) on venäläinen ampumahiihtäjä. Jurlova-Percht edustaa seuratasolla Dinamoa. Hän avioitui lokakuussa 2015 itävaltalaisen Josef Perchtin kanssa Ramsaussa. == Arvokilpailut == Jurlova-Percht on osallistunut viisiin MM-kilpailuihin: vuosina 2011, 2013, 2015, 2016 ja 2019. Hanty-Mansijskissa 2011 hän oli pikakilpailussa kuudes, normaalimatkalla seitsemäs, takaa-ajossa kymmenes ja yhteislähdössä viidestoista. Vuonna 2015 hän voitti yllättäen kultaa normaalimatkalta Kontiolahdelta ampuen ainoana kilpailijana jokaiselta paikalta nollathttp://www.mtv.fi/sport/hiihtolajit/ampumahiihto/artikkeli/makaraiselle- mm-hopeaa-superhiihdolla/4896168 . Yhteislähtökilpailussa hän oli yhdestoista. Oslossa 2016 hän sijoittui normaalimatkalla 11:nneksi ja yhteislähdössä 13:nneksi. Östersundin MM-kilpailuissa 2019 hän saavutti hopeaa yhteislähdössä. Pikakilpailussa hän sijoittui kahdeksanneksi, normaalimatkalla 17:nneksi ja takaa-ajossa 19:nneksi. Anterselvan MM-kilpailuissa 2020 hän sijoittui yhteislähdössä kuudenneksi, takaa-ajossa 12:nneksi ja normaalimatkalla 13:nneksi. EM-kilpailuista hänellä on yksi hopea ja yksi pronssi viesteistä vuosilta 2009 ja 2010, pronssia normaalimatkalta ja takaa- ajosta 2015 sekä kultaa takaa-ajosta ja hopeaa sprintistä 2019. Hän voitti rulla-ampumahiihdon sekaviestin maailmanmestaruuden 2018. == Maailmancup == Jurlova-Percht debytoi ampumahiihdon maailmancupissa maaliskuussa 2008 ollen Hanty-Mansijskin pikakilpailussa 62:s. Ensimmäiset maailmancupin pisteensä hän saavutti tammikuussa 2010 Oberhofin pikakilpailusta sijoituttuaan sijalle 28. Ensimmäisen voittonsa hän saavutti Kontiolahden MM-normaalimatkalla 2015. Tammikuussa 2016 hän oli kolmas pikakilpailussa Anterselvassa ja voitti takaa- ajon. Joulukuussa 2018 hän oli kolmas Hochfilzenin pikakilpailussa. Hän oli samalla kaudella toinen Östersundin MM-yhteislähdössä. Hän sijoittui yhteislähtöcupissa viidenneksi kaudella 2018–2019. == Lähteet == Luokka:Venäläiset ampumahiihtäjät Luokka:Vuonna 1985 syntyneet Luokka:Elävät henkilöt
Albert Robida

Albert Robida (1848–1926) oli ranskalainen kuvittaja, graafikko, kirjailija ja futurologi. Hän luonnosteli 1800-luvun lopun ja 1900-luvun alun piirroksissaan muun muassa tulevaisuuden sotaaSpeaking of Pictures... Time-lehti 1942. Google-kirjat. Viitattu 11.3.2015. sekä tulevaisuuden maailman ilmiöitä, kuten naisten vapautumista, massaturismia ja saastumista.Biographie et bibliographie d'Albert Robida. OverBlog 2008. Viitattu 11.3.2015. Robidan kertomus Le Vingtième Siècle. La vie électrique on julkaistu vuonna 1899 suomeksi nimellä Sähköinen vuosisata Iltapuhde-nimisessä lehdessä.Sähköinen vuosisata, Iltapuhde 31–32/1899: luvut 1–3–. no 33-36: luvut –3–4–, no 37-40: luku –4–?, no 41-44 luvut –4–7–, no 45-52: luvut –7–13 == Lähteet == Luokka:Ranskalaiset lasten- ja nuortenkirjailijat Luokka:Ranskalaiset kuvittajat Luokka:Graafiset suunnittelijat Luokka:Vuonna 1848 syntyneet Luokka:Vuonna 1926 kuolleet
Adolph Herseth

Adolph Sylvester ”Bud” Herseth (25. heinäkuuta 1921 Lake Park, Minnesota, Yhdysvallat – 13. huhtikuuta 2013) oli yhdysvaltalainen trumpetisti, jota pidetään yhtenä 1900-luvun loppupuolen merkittävimmistä orkesteritrumpetisteista maailmassa. Yli 50 vuotta kestäneen uransa Herseth teki Chicagon sinfoniaorkesterissa. Kapellimestari Daniel Barenboim sanoi Hersethistä: ”Jokainen huippuorkesteri tarvitsee muutaman tukipylväänsä, jonka avulla se pysyy huipputasolla. Chicagon orkesterille yksi sellainen on ollut Bud Herseth.von Rhein, John: Famed CSO trumpeter Adolph Herseth dead at 91 , Chicago Tribune 15.4.2013, viitattu 11.3.2015. ==Lähteet== Luokka:Yhdysvaltalaiset trumpetistit Luokka:Vuonna 1921 syntyneet Luokka:Vuonna 2013 kuolleet
Saint-Amand-Montrond

Saint-Amand-Montrond on kunta Ranskassa Cherin departementissa Centre-Val de Loiren alueella. Sitä halkoo Cherin ja Marmanden joet sekä Canal de Berryn kanava. Kunnassa on keskiaikaisen linnoituksen rauniot. Saint-Amand- Montrondissa on pitkät perinteet kultakorujen valmistuksessa. 1800- ja 1900-luvun vaihteessa se oli Ranskan kolmanneksi tärkein kultakorujen valmistuspaikka Pariisin ja Lyonin jälkeen. Tätä perinnettä kunnioittaen kuntaan rakennettiin teräksestä ja lasista pyramidin muotoinen kulttuurikeskus, missä on myös kultamuseo.Paris-Nice 2015 ==Tunnettuja kuntalaisia== *Julian Alaphilippe, maantiepyöräilijä ==Aiheesta muualla== ==Lähteet== Luokka:Cherin kunnat
Mistä on huonot tytöt tehty?

Mistä on huonot tytöt tehty? on Helena Saarikosken kirja vuodelta 2001. Teos on loppuraportti tytön seksuaalista mainetta kartoittavasta tutkimuksesta, joka perustuu tyttöjen ja naisten haastatteluihin. Teoksen on julkaissut Tammi. == Korjattu painos == * == Lähteet == == Aiheesta muualla == * Anna Anttila: Huorittelun syyt ja seuraukset. Elore 2/2001. * Kaisa Luoma: Ekskursioita suomalaiseen sukupuolijärjestykseen . Raijakoo 4. * Anna Mäkelä: Kaikki tytöt ovat huonoja tyttöjä. Yliopisto 16/2001. Luokka:Kirjat sosiologiasta Luokka:Suomalaiset tietokirjat Luokka:Vuoden 2001 kirjat
Saitaferneen tiara

Saitaferneen tiara on kuuluisa väärennetty arkeologinen löytö Ukrainasta. Se on alkuperältään skyyttiläiseksi väitetty kultainen tiara, jonka Louvren taidemuseo Pariisissa osti vuonna 1896. Täyttä kultaa oleva Tiara on noin 18 sentin korkuinen ja painaa noin 460 grammaa. Sitä kiertää kaksi korkokuvasarjaa, joista kapeampi alempi esittää skyyttien elämää ja leveämpi ylempi kreikkalaisen taruston mukaisia Troijan sodan tapahtumia. Sen väitettiin olevan skyyttien kuninkaalle kuulunut kruunu tai kypärä. Tiaraan kaiverretun tekstin mukaan Hypanis- ja Borysthenesjokien yhtymäkohdassa Mustanmeren rannalla sijainneen Olbian kreikkalaisen siirtokunnan asukkaat olivat lahjoittaneet sen 200-luvulla eaa. Saitafernes-nimiselle skyyttien kuninkaalle.Saitaphernes' Golden Tiara Archaeology 2009. Viitattu 11.3.2015.Juhani Sarsila: Historian väärennöksiä ja väärentämisen historiaa, s. 129–131. Otava 1988. Ensimmäiset maininnat tiarasta ovat vuodelta 1895, jolloin eräässä Wienin sanomalehdessä kerrottiin krimiläisten talonpoikien tehneen huomattavan muinaislöydön ja salakuljettaneen sen ulkomaille, jottei Venäjän valtio takavarikoisi sitä. Helmikuussa 1896 Hochmann-niminen venäläinen taidekauppias asetti Tiaran myyntiin Wienissä ja kertoi sen löytyneen hiljattain Olbiasta läheltä Odessaa. Louvren taidemuseo osti tiaran Wienissä 1. huhtikuuta 1896 ja maksoi siitä 200 000 kultafrangia. Kauppa herätti huomiota ja nostatti yleisen keskustelun tiaran alkuperästä. Pietarin yliopiston professori Vesselovski kiirehti julistamaan sen väärennökseksi ja elokuussa 1896 saksalainen arkeologi Adolf Furtwängler julkaisi tutkielman, jonka mukaan se oli valmistettu nykyaikana tunnistettavien vanhojen esikuvien mukaisesti. Louvren edustajat kieltäytyivät kuitenkin uskomasta näihin väitteisiin, eikä heitä häirinnyt sekään, että yli kahdentuhannen vuoden ikäiseksi tiara oli hämmästyttävän hyvässä kunnossa. Keväällä 1903 sanomalehti Le Matin julkaisi paljastuksen, jonka mukaan tiaran oli valmistanut odessalainen kultaseppä Israel Ruhomovski. Tilaajina oli ollut kaksi romanialaista taidekauppiasta, jotka olivat maksaneet Ruhomovskille työstä 2000 ruplaa. Ruhomovskille ei ollut kerrottu työn tarkoitusta, vaan hän luuli valmistavansa tiaran ”lahjaksi eräälle arkeologian ystävälle”. Ruhomovski tuotiin Pariisiin, jossa hän näytti kirjankuvat, joita oli käyttänyt malleinaan. Vakuuttaakseen epäilijät hän myös todisti käytännössä kykynsä valmistaa vakuuttavia muinaisesineitten jäljitelmiä tekemällä ”etruskilaisen” taide-esineen. Edes väärennöksen paljastumisen jälkeen Ranskan valtio ei halunnut luopua kalliista ostoksestaan, mutta se siirrettiin Louvresta Pariisin taidekäsityömuseoon. Nykyään Saitaferneen tiara on edelleen Louvren omistuksessa, mutta se ei ole yleisön nähtävillä. Vuonna 1997 se lainattiin Israeliin Ruhomovskin muita töitä esitelleeseen näyttelyyn. ==Lähteet== ==Aiheesta muualla== Luokka:Väärennökset Luokka:Louvren kokoelmat Luokka:Päähineet Luokka:Kultaesineet
Fredrik Riseth

Fredrik Riseth (s. 15. syyskuuta 1995) on norjalainen maastohiihtäjä. Hän edustaa Byåsen IL:ää. Riseth debytoi maastohiihdon maailmancupissa maaliskuussa 2015 Drammenin sprintissä. Hän sijoittui tuossa kilpailussa sijalle 11 ja saavutti näin ollen uransa ensimmäiset maailmancupin pisteensä. Sijoitus on myös Risethin tähänastisen uran paras sijoitus. Helmikuussa 2015 Riseth saavutti kultaa perinteisen sprintistä nuorten MM-kilpailuista Almatystähttp://www.fis-ski.com/cross-country/news- multimedia/news/article=victory-carl-ger-fredrik-riseth-nor-are-jwsc-sprint- champions-2015.html . == Lähteet == Luokka:Norjalaiset maastohiihtäjät Luokka:Vuonna 1995 syntyneet Luokka:Elävät henkilöt
Tanilanlammi

Tanilanlammi on Kanta-Hämeessä Tammelassa Kaukolanharjun vieressä sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. == Maantiede == Lammen pinta-ala on 7,1 hehtaaria ja se on 550 metriä pitkä ja 250 metriä leveä. Lampeen laskee Määrlammilta ja viereiseltä suolta tulo-ojat, mutta sillä ei ole laskuojaa. Kapea harju erottaa lammen Kuivajärvestä. Sen rantaviiva on 1,4 kilometriä pitkä ja ranta on pääosin hiekkaharjujen kangasmetsää. Lammessa ei ole saaria. Rannolla on 22 loma- asuntoa ja 7 kiinteää asuntoa asuntoa. == Luonnontila == Lammen vesi on ollut pohjassa olevien lähteiden vuoksi hyvin kirkasta, mutta 1990 luvun lopulla havaittiin rehevöitymistä ja runsasta leväkasvustoa. Syynä oli ranta- asukkaiden aiheuttama hajakuormitus, jota on ryhdytty vähentämään. Kunnostamistoimenpiteisiin ryhdyttiin vuonna 2000 saostamalla ravinteita alumiinikloridilla, minkä tuloksena vesi kirkastui. Talvella 2002 kuoli paljon kaloja ja kalakuolemia seirasi kesällä 2003 kirkas jakso. Kalojen kadottua lisääntyivät eläinplanktonit, jotka söivät kasviplanktonit. Vesi pysyi kirkkaana eikä leväkukintoja esiintynyt aiempaan tapaan runsaana. Vuosina 2015 ja 2016 leväkukintoja oli taas runsaasti ja kunnostustoimenpiteiden uusimista alettiin suunnitella. == Historia == Lammen nimi on kirjoitettu vuoden 1692 karttaan, vuoden 1855-1856 Kalmbergin kartastoon ja vuoden 1884 Senaatin kartastoon "Liukkolampi". Tämän jälkeen lammen nimi on vaihtunut Tanilanlammeksi. == Luonnonhistoria == Viime jääkauden jälkeen noin 10 000 vuotta sitten, kun mannerjäätikkö suli ja sen reuna vetäytyi kohti luodetta, purki jäätikön alta virtaava jäätikköjoki nykyiseen Kaukolaan vetensä. Veden virtauksen mukana kulkeutui paljon kiveä ja hiekkaa, jota läjittyi purkaustunneliin ja kasautui purkausaukon eteen. Nämä kivi- ja hiekkajäänteet muodostavat Kaukolannummen harjut, joka osa Lopelta Humppilaan jatkuvaa harjujaksoa. Suurin harju on Kaukolanharju, jonka pitkä yhtenäinen selänne kiemurtelee nummen reunaa. Kaukolanharju muodostaa Pyhäjärven ja Kuivajärven väliin rikkonaiseen kannaksen, jossa veden täyttämät harjujen välit ja supat muodostavat mosaiikkimaisen vyöhykkeen. Harjun rakenteita kulkee myös järven vedenpinnan alla ja osa niistä ovat peittyneet myös savien alle. Alue on nykyään osa Saaren kansanpuistoa, jossa voi vapaasti retkeillä ja tutustua luonnonkohteisiin ja alueen historiaan. Alueen 11−13 lampea ovat syntyneet, kun jäätikköjoen suuaukon reunan jääseinämästä irtosi jäävuorenkappaleita, jotka hautautuivat hiekan joukkoon. Myöhemmin, kun mannerjään reuna oli vetäytynyt riittävän kauaksi, hiekan alla olleet jäävuoret sulivat ja hiekkaan jäi sille paikalle syvä ja jyrkkäreunainen painauma. Näitä painaumia kutsutaan harjusupiksi tai vain supiksi. == Lähteet == == Aiheesta muualla == * Tammela: Tanialanlammen suojeluyhdistys Luokka:Pyhäjärven–Kuivajärven alue Luokka:Tammelan järvet Luokka:Suomen supat
The Waste Lands

The Waste Lands on brittiläisen metalliyhtye Venomin kahdeksas studioalbumi, joka julkaistiin vuonna 1992. Albumi sai innottomia arvosteluja, ja pian sen julkaisun jälkeen yhtye hajosi. Basisti-laulaja Tony ”Demolition Man” Dolanin mukaan yhtye oli The Waste Landsin aikoihin jo lopettamassa toimintaansa ja albumi tehtiin rutiinilla. Hän oli tyytymätön myös tuotantoon ja koki hyvää kappalemateriaalia menneen suotta hukkaan heikon tuotannon ja yhtyeen innottomuuden vuoksi. The Waste Lands oli viimeinen kolmesta albumista, jotka Venom teki Dolanin kanssa. Tuolloinen ydinkokoonpano Tony Dolan (laulu ja basso), Jeff ”Mantas” Dunn (kitara) ja Tony ”Abaddon” Bray teki kuitenkin paluun nimellä Venom Inc. vuonna 2015. Kokoonpano julkaisi vuonna 2017 studioalbumin Avé.Peura, Aleksi: Venom Inc.: Avé (Nuclear Blast). Imperiumi 12.8.2017. Viitattu 4.10.2021. == Kappaleet == == Kokoonpano == * Demolition Man - laulu, bassokitara * Mantas - kitara * Steve White - kitara * V.X.S. - koskettimet ja efektit * Abaddon - rummut == Arviot == * Allmusic: Allmusic review == Lähteet == == Aiheesta muualla == * * Luokka:Vuoden 1992 albumit Luokka:Venomin albumit
Saint-Aignan (Loir-et-Cher)

Saint-Aignan on kunta Ranskassa Loir-et-Cherin departementissa Centre-Val de Loiren alueella. Se sijaitsee Cher-joen rannalla. Kaupungissa on keskiaikaisia katuja ja rakennuksia. Niistä merkittävimpiä ovat linna Château de Saint- Aignan ja kirkko Collégiale Saint-Aignan de Saint-Aignan. Alueen vetovoimaisin matkailukohde on vuonna 1980 perustettu eläintarha ZooParc de Beauval.Paris- Nice 2015 ==Aiheesta muualla== ==Lähteet== Luokka:Loir-et-Cherin kunnat
Yhdistetty olympialaisissa

Yhdistetty on kuulunut talviolympialaisten lajivalikoimaan Chamonixin vuoden 1924 olympialaisista lähtien. Mäkihypyn ja maastohiihdon yhdistetty kilpailu on alkujaan norjalainen, ja norjalaiset veivätkin kaikki jaossa olleet mitalit lajin neljänä ensimmäisenä olympiavuonna. Yhdistetyn olympiakilpailujen hyppyrimäen korkeus ja hiihto-osuuden pituus ovat vuosien varrella vaihtuneet sen mukaan, miten olympiakilpailujen mäkihypyn hyppyrimäen korkeutta ja hiihtomatkan pituutta on muuteltu. == Tapahtumat == Yhdistetty kilpailut 24 28 32 36 48 52 56 60 64 68 72 76 80 84 88 92 94 98 02 06 10 14 18 Normaalimäki X X X X X X X X X X X X X X X X X X X X X X X Joukkuekilpailu - - - - - - - - - - - - - - X X X X X X X X X Sprintti - - - - - - - - - - - - - - - - - - X X - - - Suurmäki - - - - - - - - - - - - - - - - - - - - X X X == Mitalistit == ==Mitalitaulukko== == Lähteet == *